Novo Mèsego New Mèsego, Nuevo México 2010 Neo Mèsicani Tera del Incanto El Novo Mèsego da el 6 de zenaro 1912, el kostituise el 41° Stato dei Stati Unii de Amèrica; el ze el 36° Stato pi' popołozo e el 5° pi' estendesto de i USA. El se kata inte ła parte sentro meridional de i Stati Unii, intra łe Montañe Rocioze a ovest e łe Pianure Grande a est. El konfina ko sincue Stati, prosedendo da est in senso orario: Arizona, Iutah,, Kołorado, Oklahoma, Teksas. El teritorio el ze in bona parte montañozo, el se estende da na altitudine masima de 4013 m a na altitudine minima de 867 m inte łe parti pi' base a est e sud. Al sentro el ze traversà da kadene montañoze ko andamento nord-sud: Siera de el Diavoło a sudovest, Munti Sangre de Kristo, Siera de el Sakramento e Monti de Guadalupe a est. A sudest el se kata el altipian de el Łano Estakado. Łi fiumi pi' inportanti łi ze el Rio Bravo e el Pekos ke łi skore verso sud, el Kanadian ke el skore verso est, el San Huan e el Hiła che łi va a ovest. El klima el pasa da arido a semiarido. Ła sità piasé granda ła ze Albùkerke, ke inte el 2011 ła gaveva 552 804 abitanti, altre sità inportanti łe ze Las Kruces, Rio Renco e ła cavedal Santa Fede. Se koltiva inte łe zone irigae sereałi e patate; tanto difondesto el ze el ałevamento de bovini e ovini. Se estrae karbon, rame, oro e petrołio. El setor tersiario de ła ekonomia el ze el pi' inportante, in partikołar se ricorda el turizmo. El Stato el ze rapresentà a ła Kamera de i Rapresentanti da tre deputai. Ła pena de morte ła ze stada abołia.